Zgodovina modernih utrdb na območju Fenestrelle se je začela leta 1690, ko je kralj Ludvik XIV. Francoski imenoval Nicolasa Catinata za poveljnika francoske vojske proti vojski Savojske vojvodine med devetletno vojno. General Catinat, bolj znan v Piemontu po zmagi v bitki pri Staffardi, uničenju gradu Avigliana in požaru na gradu Rivoli, je razumel nevarnost, ki jo predstavlja dolina Chisone ("Val Chisone") za francosko vojsko in se odločil za izgradnjo 3 majhnih utrdb na območju Fenestrelle. Leta 1694 je Nicolas Catinat dobil dovoljenje Ludvika XIV. za izgradnjo utrdbe Fort Mutin. Med vojno za špansko nasledstvo, je to mogočno utrdbo oblegal avgusta 1708 Viktor Amadej II. z vojsko in jo osvojil v 15 dneh.